Արդեն մեկ տարի ավագանու նիստերը բոյկոտող «Լուսավոր Հայաստան» խմբակցության ղեկավար Քրիստ Մարուքյանը համոզված է, որ կարող են դատական կարգով վերականգնել փոքրամասնության կողմից կայացված որոշումներով աշխատանքից ազատված մոտ 60 վանաձորցիների իրավունքները։ Թեև, ըստ Մարուքյանի, կլինեն նաև մարդիկ, որոնք կվախենան բողոքել, «որովհետև մարդիկ չեն ուզում ի հայտ գալ, որպեսզի հետագայում իրենց որևէմեկը չմեղադրի բողոքելու կամ խնդիրը հանրայանացնելու համար, այս ընթացքում էդ կարգի դեպքեր շատ են եղել»: